Source: http://merit.slv.cz/KSBB/1CoE/65/2017
Timestamp: 2018-10-18 09:12:23+00:00
Document Index: 12955737

Matched Legal Cases: ['súd ', 'súd ', 'súd ', 'Súd ', 'súd ', 'súd ', 'súd ', '§ 243', '§ 243', '§ 55', '§ 9', '§ 234', '§ 224', 'súd ', 'súd ', 'súd ', 'súd ', 'súd ', '§ 424', '§ 77', '§ 425', '§ 426']

KSBB/1CoE/65/2017
Zobraziť rozhodnutie datované dňa: 27.6.2017
Súd: Krajský súd Banská Bystrica Spisová značka: 1CoE/65/2017 Identifikačné číslo súdneho spisu: 6716206194 Dátum vydania rozhodnutia: 24. 08. 2017 Meno a priezvisko sudcu, VSÚ: JUDr. Drahomíra Mikulajová ECLI: ECLI:SK:KSBB:2017:6716206194.2
Uznesenie Krajský súd v Banskej Bystrici, ako súd odvolací, v senáte zloženom z predsedníčky senátu JUDr. Drahomíry Mikulajovej a členov senátu JUDr. Silvie Zdráhalovej Rúfusovej a JUDr. Martina Ľuptáka, PhD., v exekučnej veci oprávneného: 1/ B. S., nar. XX.XX.XXXX, bytom N. XXXX/XX, XXX XX E., 2/ Z. S., nar. XX.XX.XXXX, bytom N. XXXX/XX, XXX XX E., 3/C. S., nar. XX.XX.XXXX, bytom N. XXXX/ XX, XXX XX E., oprávnení 2/ a 3/ zastúpení Mgr. Petrom Volochom, advokátom, so sídlom Advokátskej kancelárie Čáčovská 305, 905 01 Senica proti povinnej: B. S., nar. XX.XX.XXXX, N. XXXX/XX, XXX XX E., zastúpená JUDr. Renátou Matejovou, advokátkou, so sídlom Advokátskej kancelárie ul. Čsl. armády 25, 974 01 Banská Bystrica, vedenej súdnym exekútorom Mgr. Miroslavom Luptákom, Exekútorský úrad Bratislava, so sídlom Riečna 2, 811 02 Bratislava, pod sp. zn. EX 29/2016 o vymoženie zameškaného výživného za obdobie mesiacov december 2013 - máj 2016 vo výške 7.500, - EUR a trov exekúcie, o oprave zrejmej nesprávnosti, takto
Súd záhlavie uznesenia Krajského súdu v Banskej Bystrici č. k. 1CoE/65/2017-104 zo dňa 27. júna 2017, v časti označenia súdneho exekútora, opravuje tak, že pôvodný text: „...vedenej súdnym exekútorom Mgr. Jánom Luptákom, Exekútorský úrad Bratislava, so sídlom Riečna 2, 811 02 Bratislava...“ nahrádza novým textom: „...vedenej súdnym exekútorom Mgr. Miroslavom Luptákom, Exekútorský úrad Bratislava, so sídlom Riečna 2, 811 02 Bratislava...“
Krajský súd v Banskej Bystrici, ako súd odvolací, vydal dňa 27. júna 2017 uznesenie sp. zn. 1CoE/65/2017, ktorým zrušil uznesenie Okresného súdu Zvolen (súd prvej inštancie), č. k. 8Er/223/2016-68 zo dňa 10. marca 2017 o zamietnutí návrhu povinnej na zastavenie exekúcie (I. výrok), ako aj žiadosti povinnej o odklad exekúcie (II. výrok).
2. Dňa 04.08.2017 bola tunajšiemu súdu doručená žiadosť súdu prvej inštancie o opravu mena súdneho exekútora v záhlaví vyššie uvedeného uznesenia odvolacieho súdu.
3. Podľa § 243h ods. 1 Exekučného poriadku ak tento zákon v § 243i až 243k neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. Pravidlá pre prideľovanie vecí exekútorom podľa § 55 ods. 4 a 5 sa použijú len s ohľadom na veci pridelené podľa predpisov účinných po 1. apríli 2017.
4. Podľa § 9a ods. 1 Exekučného poriadku ak to povaha veci nevylučuje, v konaní podľa tohto zákona sa primerane použijú ustanovenia Civilného sporového poriadku.
5. Podľa § 234 ods. 2 zákona č. 160/2015 Z. z. Civilný sporový poriadok (ďalej aj „CSP“) ak nie je ďalej ustanovené inak, použijú sa na uznesenie primerane ustanovenia o rozsudku. 6. Podľa § 224 CSP súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania.
7. Odvolací súd v záhlaví uznesenia č. k. 1CoE/65/2017-104 zo dňa 27.06.2017 označil súdneho exekútora ako „Mgr. Ján Lupták“. V žiadosti o udelenie poverenia na vykonanie exekúcie bol súdny exekútor označený menom a priezviskom „Mgr. Miroslav Lupták“. Takto je súdny exekútor aj zapísaný v zozname súdnych exekútorov (dostupnom na stránke www.ske.sk). Odvolací súd tak vo vydanom uznesení nesprávne označil súdneho exekútora krstným menom Mgr. „Ján“ Lupták namiesto správneho označenia Mgr. „Miroslav“ Lupták. Keďže ide o zrejmú nesprávnosť, odvolací súd bez návrhu účastníkov konania, na základe žiadosti súdu prvej inštancie, opravil označenie súdneho exekútora tak, ako je to uvedené vo výroku tohto uznesenia.
8. Rozhodnutie bolo prijaté senátom odvolacieho súdu pomerom hlasov 3:0. Rozhodnutie bolo prijaté senátom odvolacieho súdu pomerom hlasov 3:0.
Dovolanie môže podať strana, v ktorej neprospech bolo rozhodnutie vydané (§ 424 CSP). Dovolanie môže podať intervenient, ak spolu so stranou, na ktorej vystupoval, tvoril nerozlučné spoločenstvo podľa § 77 (§ 425 CSP). Prokurátor môže podať dovolanie, ak sa konanie začalo jeho žalobou alebo ak do konania vstúpil (§ 426 CSP).